cyanic-selkie/wikianc huggingface dataset:
Maga- og garnabólga
Maga- og garnabólga orsakast oftast af vírusum, en bakteríur, sveppir og sníkjudýr geta líka valdið slíkum bólgum. Rótavírus er algengasta orsökin hjá börnum, en í fullorðnum er nóróvírus eða kampýlóbakter oftast um að kenna. Algengasta smitleiðin er með því að innbyrða menguð matvæli eða vökva eða samneyti við smitaða manneskju. Meðferð felst venjulega í því að innbyrða nægan vökva, en í alvarlegum tilfellum getur þurft að gefa næringu í æð. Oftast er óþarfi að gefa fúkkalyf en þau eru þó notuð á börn með blóðugan niðurgang.
Til að koma í veg fyrir smit er mælt með handþvottum með sápu og að drekka hreint vatn, brjóstagjöf fremur en notkun mjólkurdufts og réttri meðferð skólps. Árið 2015 var talið að 2 milljarðar tilfella hefðu komið upp í heiminum og 1,3 milljón dauðsföll af völdum maga- og garnabólgu. Börn í þróunarlöndum eru í sérstakri hættu. Árið 2011 voru tilfellin talin 1,7 milljarðar og dauðsföll barna undir fimm ára aldri 700.000 á heimsvísu. Í þróunarlöndum er talið að börn undir tveggja ára aldri fái allt að sex tilfelli á ári. Tíðnin minnkar með hækkandi aldri, meðal annars vegna ónæmis.
Mótmælendahópurinn Jæja
Jæja-hópurinn var stofnaður í október 2014 en fyrstu mótmæli voru 3.nóvember sama ár. Þar var orðið Jæja fyrst og átti eftir að verða hærra með hverju skipti. Jæja þýðir: "Jæja, er þetta ekki komið gott?" Hópurinn hefur staðið fyrir tugum viðburða en segjast aðeins skipuleggjendur en fólkið sem mætir á viðburðina halda starfinu uppi. Jæja-hópurinn trúir að ef allir standa saman verði samfélagið okkar land lýðræðis, velferðar og jafnaðar.
Orðið "Jæja"
Sagan Heimsljós eftir Halldór Laxness var orðið Jæja besta vörn Ólafs Ljósvíkings gegn yfirlæti og hroka valdhafanna, en þó með sem hógværasta hætti. Svo þetta nafn þótti vel við hæfi í þessari risu gegn ríkisstjórninni.
Mótmælin
Mótmælin voru að ýmsum toga en snerust þó öll um eitt, að ríkisstjórnin væri ekki að gera nóg fyrir landið. Met þáttaka átti sér stað þann 4.apríl 2016, talið er að um 22.000 manns hafi mætt á Austurvöll. Þar var krafist afsagnar forsætisráðherra Íslands Sigmundar Davíðs Gunnlaugssonar. Það er dagurinn eftir hinn víðsfræga Kastljós þátt sem sýndur var á Rúv.
Þöggun
Almannatengslafyrirtækið Kom lét fjarlægja mynband sem gefið var út á vegum Jæja-hópsins. Í mmyndbandinu var farið yfir tengsl GAMMA og Sjálfstæðisflokksins um stórtæk uppkaup fyrirtækisins á fasteignum.
Ný Ríkisstjórn
Ríkisstjórn Bjarna Benediktsonar, formann Sjálfstæðisflokksins tók við völdum þrátt fyrir að hafa verið í Panamaskjölunum. Um hann stóð að hann hafi haldið skýrslu leyndri um eignir Íslendinga í aflandsfélögum sem leggja hafði átt tilbúna fram fyrir kosningar vegna þess að innihald hennar hafði með hagsmuni almennings að gera. Í stað þess að leggja hana heiðarlega fram um leið og skýrslan var til, hélt Bjarni Benediktsson skýrslunni leyndri í nafni sinna eiginn hagsmuna. Þegar slíkt er gert, að menn í valdastöðu nýti sér leynd um mikilvægt mál er varðar almenning fyrir sína eigin hagsmuni telst það vanhæfni í starfi og spilling.
Fundardagsetningar
Mótmæli á Austurvelli til að standa vörð um heilbrigðiskerfið, sýna samstöðu með starfsfólki heilbrigðiskerfisins og mótmæla auknum kostnaði fyrir almenning. Kári Örn Hinriksson, krabbameinssjúklingur og Sigurveig Margrét Stefánsdóttir læknir flytja ávörp. Almenningur greiðir nú um fimmtung allra heilbrigðisútgjalda úr eigin vasa og sem dæmi þá getur kostnaður krabbameinssjúklinga numið hundruðum þúsunda króna á ári hverju.
Mótmæli á Austurvelli til að krefjast þess að stjórnmálamenn taki ábyrgð og berjist fyrir réttindum allra ekki bara þeirra ríku. Illugi Jökulsson og Bragi Páll Sigurðsson sem er höfundur greinarinnaar Ísland er ónýtt flytja ávörp
Netmótmæli. Fyrstu netmótmælin sem haldin voru til að sýna fram á það hversu óhæf ríkisstjórnin var. Netmótmælin stóðu yfir í 5 daga og voru spjótum þeirra beind ad LÍÚ yfirmönnum ráðherra.Í tölvupóstunum vou kröfur sem Jæja-hópurinn setti fram og einnig voru tölvupóstföng stjórnarmanna LÍÚ birt á facebook síðu hópsinshttps://www.facebook.com/events/870721766301601/
Stjórnarráðið. Þar komu einstaklingar saman í þögn með sogarborða. Verið var að mótmæla stöðu heilbrigðiskerfissins, þ.e fjársvelti því embættis.
Hótel Saga. Hér var fólki boðið að mæta í sparifötunum með potta og pönnur fyrir utan Súlnasalinn í Hótel Sögu því þar voru alþingismenn að fagna. Það sem kveikti á þessum mótmælum var að fyrr í vikunni tóku ráðamenn þá ákvörðun að taka íslendinga úr aðildaaviðræðum við Evrópusambandið án þess að spurja þjóðina.
Austurvöllur. Ríkisstjórnin ætlaði að reyna að samþykkja lög á verkfall hjúkrunarfræðinga og BHM svo allir komu saman til að sstyðja við réttlátar kröfur launafólks. Hjúkrunarfræðingar mættu til að sýna andlit sín og tala við fólk.
Austurvöllur. Ríkisstjórnin tók verkfallsréttinn af launaafólki í heilbrigðisgeiranum.
Austurvöllur. Hljóð reiðinnar. Fólk hvatt með hluti sem heyrist hátt í til að benda á að það sé ósamið við marga samningsaðila ríkisins í kjaramálum.
Austurvöllur.Kosningar strax! nr1. Jæja-hópurinn og Skiltakarlarnir boða til mótmæla. Ríkisstjórn Íslands er umboðslaus. Þjóðin búin að lýsa því yfir í heilt ár að þessi ríkisstjórn er ekki að fara eftir vilja þjóðarinnar þó halda ráðamenn áfram að ganga á auðlindir, selja eignir bankanna og spillingarmál dúkka upp nær á hverjum degi.Fjölmennustu mótmæli í sögu landsins
Austurvöllur. Kosningar strax! þriðji í mótmælum. Haldið áfram að krefjast kosninga.
Bessastaðir og Austurvöllur. Þriðji og hálfti og svo fjórði í mótmælum. Byrjað var við Bessastaði fyrr um daginn og svo var fært sig á Austurvöll. Þar var sömu kröfu hadið fram, kosningar.
Austurvöllur. Kosningar stax! fimmti í mótmælum. Þingrof ekki siðrof ómaði úr hverjum manni.
Austurvöllur. Kosningar strax! sjötti í mótmælum. Stórmótmæli með yfirskriftinni "Kosningar strax!-Ríkisstjórnina burt". Boðoð var upp á mikla dagskrá, þeir sem komu fram voru: Tiny í Quarshi, Franz og Guðni í Dr. Spock og Kiriyama Family með Rage Against the Machine lög. Ræðumenn: Illugi Jökulsson rithöfundur og Sara Óskarsson einn meðstofnenda Jæja-hópsins. Fundarstjóri var Sigríður Bylgja Sigurjónsdóttir.
Austurvöllur. Mæting til að beita pressu á ríkisstjórnina.
Austurvöllur. Laugardgsmótmæli II. Fram komu KK-band, Mosi Musik.Ræðumenn: Illugi Jökulsson og Kristín Vala Ragnarsdóttir. Túlkur var á staðnum.
Austurvöllur. Tunnumótmæli. Beitt pressu á ríkisstjórnina
Austurvöllur. Laugardagsmótmæli III. Kröfum mótmælanda hefur enn ekki verið mætt. Fram kom AmabaDama. Ræðumenn Þórhildur Sunna Ævarsdóttir, Maríanna Vilbergs og Hjördís Heiða. Fundarstjóri Illugi Jökulsson.
Austurvöllur. Laugardagsmótmæli IV. Gangan byrjaði í höfuðstöðvum Íslenskrar Erfðagreiningar þar sem ráðamönnum var afhentur stærsti undirskriftarlisti Ísandssögunnar, 86000 nöfn. Fram komu: Rúnar Þór og Klettarnir, KK og Band. Ræðumenn:Hallgrímur Helgason Rithöfundur, Halldóra K Thoroddsen Rithöfundur og Hákon Helgi Leifsson.
Austurvöllur. Laugardagsmótmæli VI. Fundarstjóri Kristín Vala Ragnarsdóttir. Ræðumenn: Þórhildur Sunna Ævarsdóttir lögfræðingur, Maríanna Vilbergs og Hjördís Heiða.
Tilvísanir
https://kjarninn.is/skodun/island-er-onytt/
Heimildir
https://kjarninn.is/skyring/2016-04-14-hvad-liggur-ad-baki-hja-skipuleggjendum-motmaela/ http://www.visir.is/jaeja-hopurinn-fundadi-med-forseta-islands/article/2016160408909 http://www.ruv.is/sarpurinn/ruv/kastljos/20160404 http://www.ruv.is/sarpurinn/ruv/kastljos/20160403 https://is.wikipedia.org/wiki/Sigmundur_Dav%C3%AD%C3%B0_Gunnlaugsson#Fj.C3.B6lskylda_og_einkal.C3.ADf http://kvennabladid.is/2014/11/10/motmaeli-bodud-a-austurvelli-i-dag-klukkan-17-00/ http://kvennabladid.is/2016/10/24/almannatengslafyrirtaeki-i-eigu-sjalfstaedismanna-tradkar-a-tjaningarfrelsi-jaeja-hopsins/
Tenglar
https://www.facebook.com/jaejajaejajaeja/
Jón Benjamínsson
Jón Benjamínsson (1774 - 21. júlí 1843) var fyrsti íslenski lögregluþjónninn. Þegar bæjarfógeti var fyrst ráðinn í Reykjavík árið 1803 varð hann jafnframt lögreglustjóri og fékk sér til aðstoðar tvo danska lögregluþjóna, áður undirforingja úr danska hernum. Þeir hétu Ole Biörn og Vilhelm Nolte. Nolte var þó vikið úr starfi vegna drykkjuskapar ári síðar og annar Dani fenginn í hans stað. Dönsku lögreglumennirnir voru yfirleitt jafnframt iðnaðarmenn því launin sem þeir fengu fyrir löggæsluna dugðu þeim ekki til framfærslu.
Það var ekki fyrr en 1814 sem Jón tók við öðru lögregluþjónsstarfinu, fyrstur Íslendinga, og gegndi því í eitt ár. Ekki var aftur ráðinn íslenskur lögregluþjónn fyrr en 1826. Það var Magnús Jónsson og starfaði hann til 1839. Síðasti danski lögreglumaðurinn í Reykjavík lét af störfum árið 1859.
Saltfiskur í sögu þjóðar
Saltfiskur í sögu þjóðar er tveggja binda ritverk sem kom úr árið 1998. Í bókinni er fjallað um saltfiskverkun og saltfiskverslun á Íslandi í þrjár aldir. Verkið var ritað að tilhlutan Sölusambands íslenskra fiskframleiðanda en á fimmtíu ára afmæli þess var ákveðið að skrifa sögu þess en einnig sögu fiskvinnslu allt frá upphafi á 18. öld. Valdimar Unnar Valdimarsson sagnfræðingur var aðalhöfundur bókarinnar en hann lést áður en hann gat lokið verkinu og lauk Halldór Bjarnason sagnfræðingur við verkið.
929
929 (CMXXIX í rómverskum tölum)
Portúgal í Söngvakeppni evrópskra sjónvarpsstöðva
Yfirlit þátttöku (niðurstöður)
<references group="lower-alpha" />
1397
thumb|right|Fáni Kalmarsambandsins. Árið 1397 (MCCCXCVII í rómverskum tölum)
Atburðir
Fædd
Dáin
Erlendis
Fædd
Dáin
Bilbleðótt laufblað
Bilbleðótt laufblað er fjaðurskipt laufblað þar sem örsmá laufblöð standa í bilunum milli smáblauflaðanna. Þessi tegund af laufblöðum er mjög algeng meðal tegunda rósaættar, náttskuggaættar, körfublómaættar o.fl.
Arete frá Kýrenu
Arete frá Kýrenu (4. öld f.o.t.) var dóttir Aristipposar frá Kýrenu, lærisveins Sókratesar. Nafn hennar þýðir „dygð“ eða „ágæti“. Hún er stundum talin hafa tekið við af föður sínum sem höfuð skóla Kýreninga en í raun er ekki vitað hvort Aristippos faðir hennar eða dóttursonur hans — sem einnig hét Aristippos frá Kýrenu — stofnaði skólann. Engu að síður kann að vera ástæðulaust að hafna því að Arete hafi sjálf verið heimspekingur. Sonur hennar var kallaður „hinn móðurmenntaði“ (forngríska: μητροδίδακτος), að því er virðist af því að helsti kennari hans í heimspeki hafi verið móðir hans, Arete.
Engelbert Dollfuss
Engelbert Dollfuss (þýska: Engelbert Dollfuß; 4. október 1892 – 25. júlí 1934) var austurrískur stjórnmálamaður úr Kristilega félagsflokknum og Föðurlandsfylkingunni sem ríkti sem einræðisherra yfir Austurríki frá 1933 til 1934. Dollfuss hafði verið skóga- og landbúnaðarráðherra þegar hann varð kanslari árið 1932 í miðri stjórnarkreppu sitjandi íhaldsstjórnarinnar. Snemma árið 1933 leysti hann upp þingið, bannaði austurríska nasistaflokkinn og tók sjálfum sér einræðisvald. Hann barði niður hreyfingar sósíalista í febrúar árið 1934 og setti síðan nýja, gerræðislega stjórnarskrá sem skilgreindi svokallaðan „Austurríkisfasisma“ sem stjórnarstefnu landsins. Dollfuss var myrtur í misheppnaðri valdaránstilraun nasista árið 1934. Eftirmaður hans, Kurt Schuschnigg, viðhélt stjórnarháttum Dollfussar þar til Adolf Hitler innlimaði Austurríki í Þýskaland árið 1938.
Dollfuss var mjög smávaxinn maður og leiddi þetta til þess að hann var oft kallaður „litli Napóleon“ og „Metternich í vasaútgáfu“.
Æviágrip
Engelbert Dollfuss fæddist til fátækrar bændafjölskyldu í Neðra Austurríki árið 1892. Með styrk frá föður sínum gekk hann í háskóla í Vínarborg og síðan í Berlín. Þegar fyrri heimsstyrjöldin hófst bauð Dollfuss sig fram í austurrísk-ungverka herinn og hlaut stöðu undirforingja. Eftir stríðið sneri hann aftur til náms í Vínarborg og útskrifaðist úr Vínarháskóla með doktorsgráðu í lögfræði. Hann gerðist síðan ritari í bændasambandi í Neðra Austurríki og varð einn af áhrifamestu talsmönnum fyrir hagsmunum stórbænda á austurríska þinginu. Árið 1931 varð Dolfuss skóga- og landbúnaðarráðherra í ríkisstjórn Karls Buresch kanslara.
Buresch sagði af sér eftir þingkosningar árið 1932 og Dollfuss hlaut stuðning borgaralegu stjórnmálaflokkanna til að taka að sér stjórnarmyndun og gerast nýr kanslari. Eftir að Adolf Hitler og Nasistaflokkurinn komust til valda í Þýskalandi jukust kröfur þjóðernissinna um að Austurríki og Þýskaland sameinuðust í stórt þýskt þjóðríki. Frakkar og Ítalir vildu alls ekki láta Þjóðverja innlima Austurríki og því veittu Frakkar stjórn Dollfussar rausnarlega fjárstyrki til að treysta kanslarann í sessi. Í mars árið 1933 leysti Dollfuss upp austurríska þingið og tók sér einræðisvald.
Í febrúar árið 1934 hóf Dollfuss ofsóknir gegn austurrískum jafnaðarmönnum. Liðsmönnum Dollfussar og bandamanna hans tókst að útrýma andspyrnusveitum jafnaðarmanna í blóðugum átökum sem entust frá 12. til 16. febrúar 1934. Sigur Dollfussar leiddi þó ekki til langvarandi friðar eða stöðugleika í Austurríki heldur varð kall nasista eftir samruna við Þýskaland einungis hærra. Á næstu mánuðum voru margar tilraunir gerðar til þess að ráða Dollfuss af dögum. Dollfuss naut í þessum efnum stuðnings austurríska Heimavarnarliðsins (þýska: Heimwehr), fasískra skærusveita sem vildu varðveita sjálfstæði Austurríkis gagnvart Þýskalandi.
Dollfuss setti nýja stjórnarskrá fyrir Austurríki í apríl árið 1934. Stjórnarskráin lögfesti sérstakt austurrískt afbrigði af fasisma (þýska: Austrofaschismus) sem opinbera hugmyndafræði ríkisins. Þessi hugmyndafræði byggðist á kaþólskri samráðsskipan og lagði áherslu á að hið kaþólska Austurríki ætti ekki mikla samleið með Þýskalandi, sem var aðallega mótmælendatrúar.
Þann 25. júlí óku 144 nasistar dulbúnir sem lögregluþjónar að stjórnarbyggingunni í Vín, handtóku stjórnina og drápu Dollfuss. Þrátt fyrir dauða Dollfussar misheppnaðist uppreisn nasistanna og aðeins klukkutíma síðar tókst hermálaráðuneytinu að vinna bug á uppreisnarmönnunum.
Morðið á Dollfuss vakti hörð viðbrögð meðal andstæðinga Hitlers um allan heim. Í blaðinu Popolo di Italia, málgagni stjórnar Benito Mussolini, var sagt að „enn einu sinni hefði nú komið fram í dagsljósið sú villimennska og blóðþorsti, sem raunverulega ríkti í hugum Þjóðverja“. Austurríki hélt sjálfstæði sínu í fjögur ár eftir dauða Dollfussar en var síðan loks innlimað í Þýskaland árið 1938.
Freska
thumb|250 px|Freska í húsi sem grafið var upp í Pompeii Freska (freskómynd, freskómálverk, veggmálverk eða kalkvatnsmynd) er vatnslitamynd sem máluð er með sérstakri tækni á blautt kalk, sem dregið er á vegg eins og múrhúðun. Þessi tækni hefur þann kost að ekki er hætta á að málningin flagni af eða springi og liturinn heldur sér vel þótt aldir líði, nema hvað myndirnar kunna að dökkna af sóti frá reykelsi og kertum. Freskan er algeng í kirkjulist fyrri alda og þær freskur sem frægastar hafa orðið eru þær sem Michelangelo málaði á loft Sinxtinsku kapellunnar í páfagarði.
John Cale
thumb|right|John Cale John Cale (f. 9. mars 1942) er velskur tónlistarmaður og tónskáld, best þekktur sem einn af stofnendum bandaríska tilraunarokkhópsins The Velvet Underground. Cale leikur á ýmis hljóðfæri.
Jakobsberg
thumb|right|200px|Jakobsberg Jakobsberg er þéttbýli í sveitarfélaginu Järfälla í Svíþjóð. Það er á stórborgarsvæði Stokkhólms.
Imperial College London
Imperial College London (opinberlega The Imperial College of Science, Technology and Medicine, óformlega Imperial) er almennur rannsóknarháskóli staddur í London og sérhæfður í viðskiptafræði, verkfræði, læknisfræði og vísindum. Hann var áður skóli innan Háskólans í London en árið 2007 (100 ára afmæli háskólans) varð hann sjálfstandandi háskóli. Háskólinn var stofnaður árið 1907 og honum var gefið Royal Charter sama ár.
Aðalháskólalóðin er í South Kensington í Mið-London á milli borgarhlutans Kensington og Chelsea og Westminsterborgar. Aðalinngangur háskólans er við Exhibition Road. Háskólinn á nokkrar aðrar lóðir í Chelsea, Hammersmith og Paddington. Talsins á háskólinn 525.233 fermetrar fasteigna, meiri en allir hinir háskólar á Bretlandi. Um það bil 13.500 nemendur eru skráðir í fullu námi í háskólanum og um 3.330 manns starfa þar í kennslu og rannsóknum. Tekjur háskólans var um 694 milljónir breskra punda árið 2008/09, úr þeim voru 290 milljónir frá rannsóknarstyrkjum.
Samkvæmt Akademiskrí röðun háskóla er Imperial 26. besti háskólinn í heimi. Meðal þeirra sem vinna í háskólanum og þeirra sem hafa útskrifast hafa 14 manns unnið Nóbelsverðlaunin og tveir Fields-orðuna.
XHamster
xHamster er gjaldfrjáls klámsíða þar sem hægt er að deila klámmyndböndum og öðru myndefni. Höfuðstöðvar xHamster eru í Houston, Texas í Bandaríkjunum.
Í apríl 2016 var öllum notendum úr Norður-Karolínu meinaður aðgangur að síðunni en það var gert til að berjast gegn and-hinsegin löggjöf sem hafði verið samþykkt í ríkinu stuttu áður.
Vírusar
Rannsakandinn Conrad Longmore hefur bent á að auglýsingar sem birtast á klámsíðunum xHamster og Pornhub geti valdið miklum skaða vegna þess að þær innihalda vírusa (e. malware programs).
Allt um Lukku Láka
thumb|Kápa dönsku útgáfu bókarinnar. Allt um Lukku Láka (franska: 7 Histoires de Lucky Luke) eftir Morris (Maurice de Bevere) og René Goscinny er 42. bókin í bókaflokknum um Lukku Láka. Bókin kom út árið 1974, en sögurnar sem hún hefur að geyma birtust fyrst í teiknimyndablaðinu Lucky Luke sem kom út mánaðarlega á sama ári.
Íslensk útgáfa
Allt um Lukku Láka var gefin út af Fjölva árið 1978 í íslenskri þýðingu Þorsteins Thorarensen. Þetta er 16. bókin í íslensku ritröðinni. Íslenska útgáfan kom út í samstarfi við önnur Norðurlönd og er að ýmsu leyti frábrugðin upprunalegu útgáfunni. Þannig er í íslensku útgáfunni að finna grein um sögu bókaflokksins - Ævintýrið um Morris, Goscinny og Lukku Láka - eftir Freddy Milton og Henning Kure og yfirlit yfir Lukku Láka sögurnar í réttri tímaröð. Þá er stutt grein í bókinni sem ber heitið "Þegar aðrir teikna Lukku Láka" þar sem Morris og Jean Giraud, höfundur bóka um Blástakk, stæla teikningar hvors annars og skopmyndateiknarinn Marcel Gotlib teiknar sína spagettíútgáfu af Lukku Láka. Loks er að finna stutta aukasögu um Daldónana í íslensku (norrænu) útgáfunni, Hringrás lífsins (f. Les Chemins du crépuscule) sem birtist upprunalega í teiknimyndablaðinu Sval.
Leppríki
Démocratie populaire
Bókfell
Íslendingasögurnar voru t.d. skrifaðar á bókfell. Bækur í slíku formi eru oftast kallaðar skinnhandrit.
Fraxinus longicuspis
Fraxinus longicuspis er tegund af eskitré sem vex í mið og suður Japan.
Blagoje Marjanović
Blagoje „Moša“ Marjanović (serbneska: Благоје "Моша" Марјановић) (f. 9. september 1907 - d. 1. október 1984) var knattspyrnumaður og -þjálfari frá Júgóslavíu. Hann var í keppnisliði Júgóslavíu á Ólympíuleikunum 1928 og fyrstu Heimsmeistarakeppninni árið 1930.
Ævi og ferill
Marjanović fæddist í Belgrað og hóf ungur að æfa knattspyrnu hann var á sautjánda ári í meistaraliði SK Jugoslavija. Tæplega tvítugur gekk hann til liðs við BSK Belgrað sem var að hefja gullöld sína. Hann varð fimm sinnum júgóslavneskur meistari með liðinu á árunum 1931 til 1939 og einu sinni bikarmeistari. Samvinna Marjanović og liðsfélaga hans Aleksandar Tirnanić í framlínunni átti einna stærstan þátt í þessum árangri. Árið 1930 urðu þeir tveir fyrstu atvinnumenn Júgóslavíu þegar félagið tók að greiða fyrir þjónustu þeirra.
Landsliðsferill Marjanović stóð frá 1926 til 1938. Hann lék í allt 58 landsleiki og skoraði í þeim 37 mörk. Hann var í liðinu sem hélt á Ólympíuleikana í Amsterdam árið 1928 en tapaði fyrsta leik gegn Portúgal og var þar með úr leik. Betur tókst upp á HM í Úrúgvæ tveimur árum síðar. Júgóslavar mættu með kornungt lið sem var nær einvörðungu skipað Serbum vegna ósættis innan knattspyrnusambandsins.
Júgóslavía dróst í riðil með tveimur Suður-Ameríkuþjóðum, Brasilíu og Bólivíu. Brasilíska liðið var álitið sigurstranglegast en Júgóslavar unnu þá í fyrsta leik 2:1. Eftirleikurinn var auðveldur og Júgóslavar lögðu Bólivíu í næsta leik 4:0, þar sem Marjanović var meðal markaskorara. Í undanúrslitum náðu Júgóslavar forystu gegn heimamönnum en töpuðu að lokum 6:1.
Ekki tókst Júgóslavíu að komast á HM 1934 eftir dapra frammistöðu í forkeppni. Í Balkan-keppninni voru Júgóslavar hins vegar sigursælli og urðu meistarar í tvígang: 1934-35 og 1935 auk þess að hafna tvisvar í öðru sæti: 1929-31 og 1933. Í öll skiptin var Marjanović í liðinu.
Í einkalífinu var Marjanović kunnur glaumgosi og var áberandi í slúðurdálkum blaða. Á árum síðari heimsstyrjaldarinnar lenti hann í fangabúðum Þjóðverja en naut þar knattspyrnufrægðar sinnar og fékk að spila fótbolta með sýningarliði til að stytta föngum og fangavörðum stundir. Að stríði loknu sneri hann sér að þjálfun. Stýrði m.a. Tórínó á Ítalíu og gerði BSK Belgrað að bikarmeisturum en heilablóðfall batt þó snemma enda á þjálfaraferilinn. Hann lést árið 1984.
Unofficial promo 1998
Unofficial promo 1998 er smáskífa með Sólstöfum sem kom út árið 1998
Hoya mappigera
Hoya mappigera er fjölær jurt í vaxblómaættkvísl. Útbreiðslan er í Suðaustur-Asíu (Taíland, Malasía og Borneó).
Kungsängen
thumb|right|200px|Kungsängen Kungsängen er þéttbýli í sveitarfélaginu Upplands-Bro í Svíþjóð. Þar búa 2.588 manns (2010).
Geimryk
250px|thumb|Geimryk
Geimryk er ryk sem finnst úti í geim eða hefur fallið til Jarðar. Flest geimryk er á stærð við sameind en getur orðið allt að 0.1 mm (100 μm). Stærri geimryk geta flokkast sem geimarðir eða jafnvel reikisteinar.
Drekinn (stjörnumerki)
250px|thumb|Drekinn
Drekinn (latneska: Draco) er stjörnumerki á norðurhimni.
Vaxlífviður
Thujopsis dolobrata er sígræn trjátegund sem er einlend í Japan, þar sem hún er nefnd asunaro (あすなろ). Hún verður að 40 m há og 1,5 m í þvermál, með rauðbrúnan börk.
Þetta er eina tegund ættkvíslarinnar.
Tvö afbrigði eru viðurkennd:
Skrautskrift
thumb|right|250px|Kínversk skrautskrift. thumb|right|250px|Hebresk skrautskrift thumb|right|250px|Frönsk skrautskrift Skrautskrift er sjónlistargrein. Hún hefur verið skilgreind sem „listin að gefa táknum samstillt form af kunnáttu og á tjáningarríkan máta“.
Sölusamband íslenskra fiskframleiðenda
Sölusamband íslenskra fiskframleiðenda eða SÍF var félag sem stærstu útgerðar- og fiskvinnslufélögin á Íslandi stofnuðu með aðstoð bankanna (Útvegsbankans og Landsbankans) árið 1932 til að koma fastara skipulagi um sölu á saltfiski með það fyrir augum að stöðva verðfall á fiski og reyna að fá verðið upp aftur. Það voru þrjú stærstu útflutningsfyrirtækin Kveldúlfur, Fisksölusambandið og Alliance sem stóðu að SÍF. Félögin skuldbundu sig til að afhenda SÍF allan þann fisk sem þau réðu yfir og reynt skildi að fá fleiri aðila í félagið. SÍF fól fimm manna nefnd að annast sölu á fiskinum en í nefndinni einn aðili frá hverju fyrirtækjanna og einn frá hverjum bankanna en það voru Richard Thors formaður, Ólafur Proppé, Kristján Einarsson og bankastjórarnir Magnús Sigurðsson og Helgi Guðmundsson.
Samræðisaldur
Samræðisaldur er sá aldur þegar einstaklingur má löglega stunda kynmök og samþykkja kynmök við aðra. Lög um samræðisaldur eru mismunandi eftir löndum og þó að lágmarksaldurinn sé í flestum löndum á milli 14 og 18 ára er hann í sumum löndum allt niður í 12 ára aldur og allt upp í 21 árs aldur í öðrum löndum. Í sumum löndum er samræðisaldur ekki sá sami fyrir gagnkynhneigða og samkynhneigða og í sumum löndum er undantekning frá lögum um lágmarksaldurinn ef kynmök eru stunduð á milli fólks á sama aldri. Sá sem brýtur lögin um lágmarksaldurinn gæti verið ákærður um smáglæp eða nauðgun — þetta ræðst af lögunum í landinu þar sem brotið er framið.
Viktor Dyk
right|thumb|Viktor Dyk Viktor Dyk (31. desember 1877, Pšovka u Mělníka – 14. maí 1931 Lopud) var tékkneskt skáld, leikskáld, rithöfundur, lögfræðingur og stjórnmálamaður.
Viktor taldist íhaldssamur þjóðernissinni, árið 1918 stofnaði hann Lýðræðislega þjóðernisflokk Tékkóslóvakíu (t. Československá národní demokracie).
Þemafundur Norðurlandaráðs
thumb|250px|right|Fánar Norðurlandanna og fáni opinbers samstarfs Norðurlandanna. Þemafundur Norðurlandaráðs er árlegur fundur Norðurlandaráðs sem haldinn var í fyrsta sinn í Reykjavík í mars 2012. Aðalumfjöllunarefni fundarins 2012 voru málefni tengd Norðurskautssvæðinu.
Uri
Uri er kantóna í Sviss og er 1.077 km2 að stærð. Þar er vagga Sviss, en á Rütlifjalli í Uri sóru íbúar Uri, Schwyz og Nidwalden eiðinn sem leiddi til stofnunar svissneska ríkjasambandsins. Íbúar Uri eru þýskumælandi. Höfuðstaðurinn heitir Altdorf.
Lega og lýsing
Uri liggur miðsvæðis í Sviss og samanstendur mestmegnis af einum fjalladal í Alpafjöllum, sem gengur til suðurs, og fjöllunum þar í kring. Syðst er Gotthardskarðið (og göngin) yfir til kantónunnar Ticino. Fyrir norðan takmarkast Uri af stöðuvatninu Vierwaldstättersee. Aðrar kantónur sem liggja að Uri eru Schwyz fyrir norðan, Glarus fyrir norðaustan, Graubünden fyrir austan, Ticino og Valais fyrir sunnan, Bern fyrir suðvestan og Obwalden og Nidwalden fyrir vestan. Íbúar Uri eru einungis 35 þúsund talsins. Flestir búa í Altdorf, sem einnig er höfuðborg kantónunnar. Uri er þar með þriðja fámennasta kantónan í Sviss á eftir Appenzell Innerrhoden og Obwalden.
Skjaldarmerki og orðsifjar
Skjaldarmerki Uri sýnir svart nautshöfuð með rauða tungu og nefhring á gulum grunni. Fyrstu íbúar héraðsins nefndu það Ur. Það er heiti á fornri nautstegund (úri) sem lifði í Mið-Evrópu á þessum tíma. Nafn þetta hefur haldist allar götur síðan. Árið 1243 kom merkið með nautshöfðinu fyrst fram en nefhringurinn kom ekki fram fyrr en síðar.
Micrococcus
Micrococcus er ættkvísl baktería innan ættarinnar micrococcaceae. Til eru um 47 tegundir í ættkvíslinni Micrococcus og eru þær almennt taldar skaðlausar.
Micrococcus getur lifað í mjög fjölbreittu umhverfi, þar á meðal húð manna og dýra, vatni, ryki og jarðvegi. Bakteríurnar eru Gram-jákvæðar, eru á bilinu 0,5-3 míkrómetrar á þvermál og finnast yfirleitt í óreglulegum klösum eða pörum, hreyfa sig yfirleitt ekki og mynda ekki gró. Þær eru oxidase og catalase jákvæðar en indól og sítrat neikvæðar. Micrococcus hefur umtalsverðann frumuvegg, sem getur falið í sér allt að 50% af frumumassanum.
Eiríksey
Eiríksey getur átt við:
Tryggvaskáli
Tryggvaskáli er elsta hús á Selfossi, byggt árið 1890 og stendur það við Ölfusá. Húsið var reist af Tryggva Gunnarssyni í tengslum við smíði Ölfusárbrúar. Sýslusjóður og landssjóður eignuðust húsið árið 1899 en vorið 1901 hófst þar gistirekstur og greiðasala fyrir ferðamenn. Það voru Þorfinnur Jónsson og Guðlaug Einarsdóttir sem sáu um reksturinn. Tryggvaskáli var þá ekki nema 50 fermetrar en næstu ár stækkaði Þorfinnur skálann. Landsíminn fékk inni í skálanum 1909. Á ljósmynd frá 1923 má sjá að húsið er orðið tveggja hæða, gistiherbergi á efri hæð.
Áramót
thumb|Oft er haldið upp á áramótin með því að skjóta upp [[flugeldar|flugeldum.]] Áramót er mikilvæg hátíð í flestum þjóðfélögum til að fagna komu nýs árs og kveðja það gamla. Á Íslandi, eins og á flestum vesturlöndum, er haldið upp á áramótin kvöldið fyrir komu nýja ársins, á gamlárskvöldi en einnig eru haldnar veislur á nýársdag sem oft eru fínni veislur en á gamlárskvöld.
Öll trúarbrögð, lönd og menningarsvæði hafa sín tímatöl og oftast eru áramótin mikilvægur þáttur í menningarhefðinni. Stórar hátíðir fylgja oft áramótunum sem geta staðið yfir í marga daga fyrir eða eftir áramótin. Áramótin eru á stundum tengd árstíðum, til dæmis jafndægur á vori 20. mars-21. mars, til að fagna komu vorsins eða þá af hreinum trúarlegum uppruna eins og nýár múslima.
Altstätten
Altstätten (SG) er borg í Sviss, nærri St. Gallen. Íbúafjöldinn er rúmlega 10 þúsund.
Síðtímabilið
Fyrsta konungsætt þessa tímabils sleit samband sitt við Assyríu og reyndi að endurreisa stórveldisstöðu landsins við Miðjarðarhafið. Að lokum þurfti landið þó að beygja sig undir vaxandi veldi Persa. Einum konungi tuttugustu og áttundu konungsættarinnar tókst að gera uppreisn gegn Persum sem varði í sex ár, en að öðru leyti var landið hluti af veldi Akkamenída samfellt frá 525 f.Kr. þar til síðasti landstjóri Persa í Egyptalandi gafst upp fyrir Alexander mikla án orrustu árið 332 f.Kr. Ptólemajaríkið varð síðan til við skiptingu ríkis Alexanders 305 f.Kr.
Hoya calycina
Hoya calycina er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Nýju-Guíneu.
Hoya calycina var skift í tvær undirtegundir af Hoffmann, van Donkelaar og Albers (Albers & Meve) 2002:
Í sjöunda himni
Í sjöunda himni voru Íslenskir sjónvarpsþættir í umsjón Hermanns Gunnarssonar sem sýndir voru á Stöð 2 árin 2006 - 2007.
Brjáns saga
Brjáns saga – (eða Brjánssaga) – var forn íslensk saga (tilgátusaga), þar sem m.a. var sagt frá Brjánsbardaga á Írlandi og Brjáni yfirkonungi Írlands. Sagan er glötuð.
Flestir fræðimenn eru sammála um að í 154.–157. kafla Njáls sögu sé stuðst við glatað rit um Brjánsbardaga. Þetta rit er einnig notað í Þorsteins sögu Síðu-Hallssonar og lítillega í Orkneyinga sögu. Þessi tilgátusaga er venjulega kölluð Brjáns saga, og hefur líklega verið samin á Íslandi um 1200. Hún hefur e.t.v. verið eina íslenska fornritið sem fjallaði að mestu um írska atburði.
Í Þorsteins sögu segir: „Jarl [Sigurður Hlöðvisson] þakkaði honum [Þorsteini] orð sín. Þeir fóru síðan til Írlands og börðust við Brján konung, og urðu þar mörg tíðendi senn, sem segir í sögu hans.“ Talið hefur verið að orðið hans vísi til Brjáns konungs og sögu hans. Jón Jóhannesson benti hins vegar á, að þetta megi skilja svo að átt sé við sérstaka sögu af Sigurði Hlöðvissyni Orkneyjajarli, sem féll í Brjánsbardaga. Sú saga er glötuð ef til hefur verið. Þrátt fyrir þennan möguleika hélt Jón sig við það að átt sé við sögu Brjáns konungs.
Brjánsbardagi varð föstudaginn langa, 23. apríl 1014, á Uxavöllum (Clontarf – clon = engi, tarf = tarfur, uxi) við Dyflinni á Írlandi. Þar tókust á Brjánn yfirkonungur Írlands og konungurinn í Leinster, Máel Mórda mac Murchada, sem hafði fengið til liðs við sig málaliða frá Orkneyjum og Dyflinni, undir stjórn Sigtryggs silkiskeggs Dyflinnarkonungs. „Brjánn féll, en hélt velli“, eins og segir í vísu um bardagann. Aðalheimildir um orustuna eru írskar, m.a. samtímaannálar og ritið Landvörn Íra gegn víkingum (Cogadh Gáedhel re Gallaibh) frá 12. öld.
Kjarni frásagnarinnar um Brjánsbardaga eru Darraðarljóð, sem eru stórfellt og dularfullt kvæði, e.t.v. ort á Katanesi nyrst á Skotlandi. Sjá Njáls sögu.
Nýlega hafa verið endurvaktar hugmyndir um að Brjáns saga hafi verið rituð af norrænum mönnum í Dyflinni um 1100, sem andsvar við ritinu „Landvörn Íra gegn víkingum“ (sjá Clarke o.fl. 1998:449).
Kínaeinir
Kínaeinir (fræðiheiti: Juniperus chinensis ) er tegund barrtrés af einisætt. Hann er ættaður frá Kína, Myanmar, Japan, Kóreu og austast í Rússlandi.
Kínaeinir myndar blending með Juniperus sabina: Juniperus × pfitzeriana (samheiti J. × media). Hann finnst þar sem útbreiðsla þessara tegunda skarast í norðvestur Kína. Hann er einnig algengur sem garðplanta.
Reynsla á Íslandi
Kínaeinir hefur verið í Lystigarði Akureyrar síðan um 2000 og hefur þrifist misjafnlega eftir yrkjum.
Jóhannes Jónsson
Jóhannes Jónsson, (f. 31. ágúst 1940 - 27. júlí 2013) þekktastur sem Jóhannes í Bónus, var íslenskur verslunarmaður og fjárfestir. Jóhannes var menntaður prentari og vann um tíma sem blaðamaður á Morgunblaðinu. Með fram námi og öðrum störfum vann Jóhannes lengi vel í matvörubúð föðurs síns. Jóhannes opnaði lágvöruverðsverslunina Bónus 8. apríl 1989 ásamt syni sínum Jóni Ásgeiri Jóhannessyni.
OMX Copenhagen 20
OMX Copenhagen 20 er hlutabréfavísitala sem samanstendur af 20 hlutabréfum í 19 fyrirtækjum sem skráð eru í kauphöllinni í Kaupmannahöfn.
Þjóðráð Lukku-Láka
Söguþráður
Frændi Daldónanna, Henry Dalton, er hengdur fyrir margvíslega glæpi. Henry hafði auðgast mjög á löngum glæpaferli og arfleiðir Daldónana að öllum auðæfunum með því skilyrði að þeir drepi dómarann og kviðdómendurna átta, sem dæmdu hann til dauða. Í erfðaskránni er einnig sett það skilyrði að Lukku Láki fylgi Daldónunum og sjái til þess að skilyrði erfðaskrárinnar séu uppfyllt. Að öðrum kosti renni auðæfin til góðgerðarmála. Daldónarnir flýja úr fangelsinu og hefjast handa við að hafa uppi á Lukku Láka og væntanlegum fórnarlömbum sínum.
OMX Copenhagen 20
Fyrirtæki
Fyrirtækin í vísitölunni eftir breytingu þann 21. júní 2010 eru :
Hipparkía
Um Hipparkíu er lítið vitað. Einkum eru tvær ástæður fyrir því. Í fyrsta lagi tilheyrði hún hreyfingu hundingja sem var fremur óvinsæll skóli í forngrískri heimspeki og í öðru lagi var hún kona en forngrískt samfélag var karlmiðað. Talið er að vegna þessa hafi rit hennar ekki varðveist. Vitneskja okar um Hipparkíu er fengin úr ritum annarra heimspekinga.
Hipparkía var gift öðrum heimspekingi, hundingjannum Kratesi og lifði lífinu líkt og aðrir hundingjar. Hundingjar stunduðu meinlætalifnað og kærðu sig lítt um ríkjandi hefðir og venjur. Flestir hundingjar kærðu sig því lítið um hjónaband yfirleitt vegna þess að þeir höfnuðu gildum eigin samfélags til þess að geta orðið borgarar alls heimsins. En hjónaband Hipparkíu og Kratesar er hægt að sjá sem uppreisn gegn félagslegum venjum hundingjanna sjálfra.
Hipparkía var einnig hispurslaus líkt og aðrir hundingjar. Samkvæmt Ágústínusi kirkjuföður voru þau Hipparkía og Krates sögð hafa verið svo ósiðvönd að þau fullkomnuðu hjónaband sitt með því að hafa mök á almannafæri.
Karl prins af Astúríu
Foreldrar Karls voru náskyld, systkinabörn báðum megin, svo að hann átti aðeins tvo langafa og tvær langömmur og aðeins sex langa- langafa og ömmur á meðan flestir eiga 16 forfeður í þeim lið. Talið er að þessi mikla skyldleikaræktun, sem viðgekkst öldum saman meðal Habsborgara og þó einkum spænsku og portúgölsku konungsfjölskyldnanna, hafi verið orsök þeirrar fötlunar sem hann átti við að stríða en hann var vanskapaður bæði í andliti og á vöxt. Móðir hans dó skömmu eftir fæðingu hans, tæplega átján ára að aldri, og Karl óx upp við eftirlæti föður síns en fór að sýna merki um geðtruflanir á unglingsárum. Hann var hins vegar ágætlega greindur og áhugasamur um utanríkismál.
Árið 1559 var samið um trúlofun Karls og jafnöldru hans Elísabetar af Valois, elstu dóttur Hinriks 3. Frakkakonungs, en svo fór að hún giftist Filippusi föður hans í staðinn árið 1560. Ekkert bendir til þess að ástarsamband hafi verið milli Karls og Elísabetar en þau urðu góðir vinir og sýndu hvort öðru umhyggju. Ýmsar aðrar hugsanlegar brúðir voru til athugunar fyrir hinn unga prins, þar á meðal María Skotadrottning, Margrét af Valois, yngri systir Elísabetar og síðar drottning Frakklands, og Anna af Austurríki, sem seinna varð fjórða kona Filippusar 2.
Árið 1562 datt Karl niður stiga og meiddist illa á höfði. Borað var gat á höfuðkúpuna til að létta af þrýstingi á heilann og tókst að bjarga lífi prinsins en eftir aðgerðina versnaði skap hans og geðheilsa til muna og varð meðal annars mjög andsnúinn föður sínum. Svo fór að í janúar 1568 lét Filippus handtaka son sinn og setja hann í einangrun. Karl prins lést sex mánuðum síðar og var því haldið fram að Filippus hefði látið eitra fyrir hann en talið er líklegast að hann hafi verið haldinn átröskun og hafi svelt sig í hel. Elísabet stjúpmóðir hans dó af barnsförum nokkrum mánuðum síðar.
Sagan um Karl prins, Elísabetu af Valois og Filippus 2. hefur orðið kveikja að ýmsum bókmennta- og tónverkum og er þekktast þeirra óperan Don Carlos eftir Giuseppe Verdi.
Akurmáni
Akurmáni (fræðiheiti Agrimonia eupatoria) er fjölær jurt af Rósaætt sem vex í Norður-Evrópu á þurrt graslendi og akurjaðrar, i lítt súrum eða kalkbornum jarðvegi, upp í 1800 m hæð.
Lýsing
Lágur-meðalhár, hærður, fjölær. Stofnblöð í hvirfingu, bilbleðlótt, með 3-6 pör af aðalsmáblöðum, dökkgræn að ofan, hvít-grádúnhærð að neðan. Blóm glógul, 5-8 mm, í grönnu axi. Aldin 7-10 mm, grópað, með upprétta króka á endanum. Líkl og hjá skyldum tegundum sitja aldinin yfirleitt kyrr á jurtinni þegar þau þroskast en festast við dýrafeldi, fatnað og annað þvílíkt.
Stokksnesganga
Stokksnesganga eða Friðargangan Stokksnes-Höfn var fundur og mótmælaganga gegn kjarnorkuvopnum sem haldin var dagana áttunda og níunda ágúst árið 1981 í og við Höfn í Hornafirði. Aðgerðirnar voru á vegum Austurlandsdeildar Samtaka herstöðvaandstæðinga.
Aðdragandi
Frá árinu 1955 rak Bandaríkjaher ratsjárstöð á Stokksnesi við Hornafjörð. Þar sem stöðin var hluti af vígbúnaðarkerfi Bandaríkjanna á Íslandi var hún þyrnir í augum íslenskra friðarsinna.
Sumarið 1981 voru fjölmennar mótmælagöngur haldnar víða um Evrópu til að mótmæla áformum um uppsetningu skamm- og meðaldrægra kjarnaflauga. Voru aðgerðir þessar kallaðar friðargöngur og bar áttunda Keflavíkurgangan fyrr um sumarið sama heiti. Innblásin af þessari bylgju efndu herstöðvaandstæðingar á Austurlandi til fundar og mótmælagöngu í samvinnu við móðursamtökin í Reykjavík. Allnokkur hópur friðarsinna af höfuðborgarsvæðinu lagði leið sína austur til að taka þátt í aðgerðunum.
Dagskrá og ræðumenn
Laugardagskvöldið 8. ágúst var kvöldvaka í Mánagarði í Nesjum. Þar var m.a. haldinn fundur um hlutverk og eðli ratstjárstöðvarinnar á Stokksnesi. Frummælendur voru: Guðmundur Georgsson læknir, Jón Ásgeir Sigurðsson blaðamaður og Ólafur Ragnar Grímsson alþingsmaður.
Sunnudaginn 9. ágúst var safnast saman að morgni í Stokksnesi þar sem Sævar Kristinn Jónsson frá Rauðabergi flutti ávarp. Því næst var gengin um 20 kílómetra leið til Hafnar. Á leiðinni var stoppað við Hellnanes, þar sem Sigurður Ó. Pálsson á Eiðum flutti ræðu. Í göngulok var útifundur með ræðum frá Torfa Steinþórssyni frá Hala í Suðursveit og rithöfundinum Pétri Gunnarssyni. Að sögn dagblaða tóku um 250 manns þátt í göngunni.
Torfi Arason
Torfi Arason (um 1405 – 1459) var íslenskur höfðingi á 15. öld, hirðstjóri norðan og vestan og riddari. Hann bjó á Stóru-Ökrum í Blönduhlíð í Skagafirði.
Torfi er í Sýslumannaæfum sagður sonur Ara stóra og sagt að ekkert sé um hann vitað. Hann er þó talinn hafa verið sonur Ara "Dalaskalla" Daðasonar, sýslumanns í Snóksdal, og Guðríðar Ásbjarnardóttur konu hans, og bróðir Daða Arasonar í Snóksdal, afa Daða Guðmundssonar, sem fangaði Jón Arason og syni hans. Laust eftir 1440 giftist hann Akra-Kristínu Þorsteinsdóttir á Stóru-Ökrum, sem þá var ekkja eftir Helga Guðnason lögmann, og bjuggu þau á Ökrum.
Torfi fékk riddarabréf hjá Kristjáni 1. Danakonungi 30. nóvember 1450 og var skjaldarmerki hans hvítabjörn á bláum feldi og hálfur hvítabjörn á ofanverðum skildinum. Hann fékk jafnframt hirðstjórn norðan lands og vestan. Hann fékk líka Vestmannaeyjar að léni hjá konungi og skyldi gjalda eftir þær sjö skreiðarlestir á ári. Hann kom með svonefnda Lönguréttarbót Kristjáns 1. með sér til landsins.
Torfi hélt hirðstjóraembættinu þar til hann dó í Björgvin síðsumars 1459. Kristín bjó lengi ekkja á Ökrum eftir lát hans. Dætur þeirra voru Málmfríður, kona Finnboga Maríulausa Jónssonar lögmanns í Ási í Kelduhverfi, og Guðrún fylgikona Einars Benediktssonar prests á Skinnastað og síðast ábóta á Munkaþverá og móðir Finnboga Einarssonar ábóta þar.
Njarðareðla
Njarðareðla (fræðiheiti: Barosaurus lentus) var jurtæt risaeðla með langan háls.
Teiknimynd
right|thumb|150px|Teiknimynd af hesti. Teiknimynd er röð teiknaðra mynda sem eru sýndar með stuttu millibili og veldur því að þær virðast vera á hreyfingu. Yfirleitt eru sýndir 10 til 12 rammar á sekúndu í teiknimynd, í venjulegri kvikmynd er venjan 24 rammar á sekúndu.
Salt (efnafræði)
thumb|right|[[Kalíndíkrómat er salt með skærum rauðgulum lit.]] Salt er tegund efnasambands á formi kristals sem myndað er með jónatengjum og er auðleyst í vatni. Þekkt dæmi um salt er borðsalt (oftast kallað einfaldlega „salt“) sem er samsett úr jákvætt hlaðinni natrínjón og neikvætt hlaðinni klórjón. Borðsalt er meðal annars unnið úr sjó, en seltustig sjávar stafar af uppleystu salti. Salt sem er unnið úr sjó er kallað sjávarsalt til aðgreiningar frá steinsalti sem er unnið úr halítkristöllum í setlögum. Önnur þekkt dæmi um sölt eru sápa, kalínsýaníð (eitt form blásýru), saltpétur og mónósódíumglútamat (MSG).
Jónir sem mynda salt geta verið ýmist ólífrænar, eins og klóríð (Cl-), eða lífrænar, eins og asetat (CH3COO-). Þær geta verið einatóma, eins og flúoríð (F-), eða fjölatóma eins og súlfat (SO42-).
Hægt er að flokka sölt á ýmsa vegu. Sölt sem mynda hýdroxíðjónir þegar þau eru leyst upp í vatni eru kölluð alkalísölt eða basasölt, en sölt sem mynda vetnisjónir eru kölluð sýrusölt. Sölt sem mynda hvorki basa né sýru nefnast hlutlaus sölt. Tvíjónir eru sameindir sem innihalda katjónir (jákvætt hlaðnar jónir) og anjónir (neikvætt hlaðnar jónir), en eru ekki skilgreindar sem sölt. Dæmi um tvíjónir eru amínósýrur, umbrotsefni, peptíð og prótín.
Gláma (fljót)
thumb|Gláma við Akerhus. thumb|Vatnasvið Glámu. Gláma, Glomma eða Glåma á norsku er lengsta og vatnsmesta fljót Noregs. Lengd þess er 621 kílómetrar en hún rennur frá nágrenni Röros og tæmist í Oslóarfjörð. Viðarflutningar hafa sögulega farið eftir ánni og eru nú vatnsaflsvirkanir í henni.
Dimma (hljómsveit)
thumb|Dimma á tónleikum í [[Gamla bíó|Gamla bíói.]]
Dimma er íslensk þungarokkshljómsveit sem stofnuð var 2004. Stofnmeðlimirnir og bræðurnir Ingólfur og Sigurður Geirdal höfðu áður í hljómsveitinni Stripshow. Á fyrstu tveimur breiðskífum Dimmu söng Hjalti Ómar Ágústsson. Árið 2011 gengu trommuleikarinn Birgir Jónsson og söngvarinn Stefán Jakobsson til liðs við sveitina. . Hljómsveitin hefur spilað með Sinfóníuhljómsveit Íslands og Bubba Morthens í Hörpu. Árið 2020 tók hljómsveitin í Söngvakeppni Sjónvarpsins fyrir Eurovision og lenti hún í 2. sæti á eftir Daða og Gagnamagninu með lagið Almyrkvi.
107
Árið 107 (CVII í rómverskum tölum)
Salem (Svíþjóð)
thumb|right|200px|Salem Salem er þéttbýli í sveitarfélaginu Salem í Svíþjóð. Íbúar eru í kringum 23.000 (2016).
Pedro 1. Brasilíukeisari
Árið 1820 braust út bylting í Lissabon og faðir Pedros neyddist því til að snúa heim til Portúgals í apríl næsta ár. Á meðan var Pedro gerður að ríkisstjóra í Brasilíu og þurfti að kljást við byltingarsinna og óhlýðna portúgalska hermenn. Þegar portúgalska ríkisstjórnin gerði sig líklega til þess að svipta Brasilíu pólitísku sjálfstæði sem nýlendan hafði notið frá árinu 1808 óx óánægja meðal Brasilíumanna með samband ríkjanna. Pedro stóð með Brasilíumönnum og lýsti yfir sjálfstæði ríkisins frá Portúgal þann 7. september 1822. Þann 12. október var hann krýndur keisari Brasilíu og í mars 1824 hafði hann sigrað alla heri sem enn voru tryggir portúgölsku stjórninni. Fáeinum mánuðum síðar sigraði Pedro Miðbaugssambandið (Confederação do Equador) svokallaða, uppreisn aðskilnaðarsinna í norðausturhluta Brasilíu.
Önnur uppreisn aðskilnaðarsinna braust út í suðurfylkinu Cisplatinu snemma árs 1825 og brasilíska keisaradæmið háði stríð til að koma í veg fyrir að hin nærliggjandi sameinuðu fylki Río de la Plata innlimuðu fylkið. Í mars árið 1826 varð Pedro konungur Portúgals í stuttan tíma en sagði síðan af sér og eftirlét elstu dóttur sinni, Maríu, portúgölsku krúnuna. Staða Pedros versnaði árið 1828 þegar stríðið í suðurhluta Brasilíu endaði með því að ríkið glataði Cisplatinu. Sama ár steypti yngri bróðir Pedros, Miguel, Maríu af stóli í Portúgal og lýsti sig Miguel 1. Portúgalskonung. Á sama tíma beið orðspor keisarans hnekki vegna ástarsambands hans við hirðkonu sína. Einnig komu ágreiningsmál upp á brasilíska þinginu varðandi það hvort keisarinn eða löggjafarþingið ætti að skipa ríkisstjórnina. Pedro sá sér ekki fært að huga að vandamálunum bæði í Brasilíu og Portúgal og því sagði hann af sér sem keisari Brasilíu þann 7. apríl 1831 og eftirlét krúnuna syni sínum, Pedro 2., og sigldi síðan til Evrópu.
Pedro gerði innrás í Portúgal ásamt her sínum í júlí árið 1832. Í fyrstu virtist Pedro standa frammi fyrir borgarastyrjöld en átökin flæktust brátt inn í baráttu á öllum Íberíuskaga milli frjálslyndismanna og stuðningsmanna óskoraðs einveldis. Pedro dó úr berklum þann 24. september árið 1834, aðeins fáeinum mánuðum eftir að hann hafði unnið sigur ásamt frjálslyndismönnunum. Bæði á ævi hans og á seinni tímum hefur honum verið hrósað fyrir að breiða út frjálslyndishugmyndir sem gerðu Brasilíu og Portúgal kleift að brjótast undan einveldisstjórnum.
Frídagar á Grænlandi
Þetta er listi yfir frídaga á Grænlandi.
Mezzano
thumb|right|Þorpin Mezzano Mezzano (þýska: Matzan im Taufers eða Mittersdorf; Primieríska:Meðàn) er sveitarfélag í Trentínó-Suður-Týról, á Norður-Ítalíu. Það er staðsett í Primierodal við Imèri.
1602
Árið 1602 (MDCII í rómverskum tölum) var ár sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.
Atburðir
thumb|right|[[Skuldabréf gefið út af Hollenska Austur-Indíafélaginu árið 1623.]]
Taílenskt bat
Bat (THB) er opinber gjaldmiðill í Taílandi. Einu bati er skipt upp í 100 satang.
Bæði seðlar og mynt eru með á annarri hliðinni mynd af konunginum, frá 2016 Vajiralongkorn, Rama X af Taílandi
Í umferð eru myntir með upphæðirnar 25 og 50 satang og 1, 2, 5, og 10 böt, en seðlar með upphæðirnar 20, 50, 100, 500 og 1000 böt.
Upprunalega var bat tiltekin vigt, og var fyrst miðað við magn af hrísgrjónum en síðar af silfri.
Taílendingar nota ennþá mikið reiðufé fremur en greiðslukort.
Fullvalda ríki
Fullvalda ríki er ríki, sem hefur yfir að ráða landsvæði, innan hvers fullveldi þess er viðurkennt, auk íbúa, stjórnvalda og sjálfstæðis frá öðrum ríkjum. Fullvalda ríki hefur vald til þess að eiga í misnánum samskiptum við erlend ríki og gera bindandi samninga.
Enda þótt samkvæmt skilgreiningu ætti að geta verið til fullvalda ríki sem er ekki viðurkennt af öðrum ríkjum reynist þó flestum ríkjum erfitt að rækja fullveldi sitt án viðurkenningar annarra ríkja á fullveldi þess.
Fylki Bandaríkjanna eru oft nefnd ríki þó þau séu ekki fullvalda.
Suverenitet
Shu Kurata
Shu Kurata (fæddur 26. nóvember 1988) er japanskur knattspyrnumaður. Hann spilaði 1 leiki með landsliðinu.
Popp pönk
Popp pönk er tónlistarstefna frá sem sem náði hve mestum vinældum á tíunda áratugnum. Popp pönk einkennist af einföldum hljómasamsetningum, hröðum takti, poppuðum melódíum og háværum gítörum. Popp pönk á rætur sínar að rekja til pönksins á áttunda áratugnum en á einnig sameiginleg einkenni með jaðarrokki. Popp pönk vakti heimsathygli þegar hljómsveitirnar Green Day og The Offspring gáfu út plöturnar Dookie og Smash en samanlagt hafa þær selst í kringum 30 milljón eintaka.